**JELGAVAS VALSTSPILSĒTAS PAŠVALDĪBAS 2022. GADA 26. MAIJA**

**SAISTOŠO NOTEIKUMU NR.22-13**

**„GROZĪJUMI JELGAVAS PILSĒTAS PAŠVALDĪBAS 2020. GADA 28. MAIJA SAISTOŠAJOS NOTEIKUMOS NR.20-26 „PAR BRAUKŠANAS MAKSAS ATVIEGLOJUMIEM IZGLĪTOJAMAJIEM JELGAVAS PILSĒTAS SABIEDRISKAJĀ TRANSPORTĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1  Īss projekta satura izklāsts | Saskaņā ar Administratīvo teritoriju un apdzīvoto vietu likuma 8. panta trešo daļu no 2021. gada 1. jūlija Jelgavas pilsētai ir noteikts valstspilsētas statuss. Sakarā ar minēto, Jelgavas pilsētas pašvaldības 2020. gada 28. maija saistošajos noteikumos Nr.20-26 “Par braukšanas maksas atvieglojumiem izglītojamajiem Jelgavas pilsētas sabiedriskajā transportā” (turpmāk – Saistošie noteikumi) tiek veikti redakcionāli grozījumi attiecībā uz pilsētas statusu, visā Saistošo noteikumu tekstā aizstājot vārdu “pilsētas” ar vārdu “valstspilsētas”. Saistošo noteikumu grozījumi paredz, ka vasaras brīvlaikā Jelgavas valstpilsētas pašvaldības iestādei “Jelgavas izglītības pārvalde”, pamatojoties uz izglītības iestādes vadītāja iesniegumu, ir tiesības dalībai mācību procesā, interešu izglītības nodarbībās vai vasaras nodarbinātības programmās piešķirt izglītojamajiem, kas mācās Jelgavas valstspilsētas pašvaldības izglītības iestādēs, atvieglojumus 2 (diviem) braucieniem dienā vai 4 (četriem) braucieniem dienā, ja izglītojamajam nepieciešams izmantot vairākus sabiedriskos transportus vienā virzienā Jelgavas pilsētas nozīmes maršruta tīklā. |
| 2. Projekta nepieciešamības pamatojums | Noteikumi nepieciešami, lai noteiktu atvieglojumus izglītojamajiem, izmantojot valstspilsētas sabiedrisko transportu vasaras brīvlaikā. Vasaras brīvlaiks 1.–8. klases un 10.–11. klases izglītojamiem ir no 2022. gada 1. jūnija līdz 2022. gada 31. augustam. Šajā periodā izglītojamie var apmeklēt interešu izglītības nodarbības, iesaistīties vasaras nodarbinātības programmās vai papildināt zināšanas, apmeklējot mācību nodarbības skolās. Atvieglojumu sniegšana sabiedriskā transporta pakalpojuma apmaksai nodrošinās izglītojamajiem ērtu un drošu nokļūšanu izglītības iestādēs vai darba vietā un atgriešanos dzīves vietā. Atvieglojumu sniegšana sabiedriskā transporta pakalpojuma apmaksai ir pašvaldības atbalsts ģimenei ar bērniem. |
| 3. Informācija par plānoto projekta ietekmi uz pašvaldības budžetu | 2021. gadā vidēji jūnija, jūlija un augusta mēnesī sabiedriskā transporta pakalpojumi tika apmaksāti 441 izglītojamajam. Tiek plānots, ka izglītojamo skaits, kuri saņems šo pakalpojumu būtiski nepalielināsies. Plānotie pašvaldības budžeta izdevumi trīs mēnešu periodā – 4 550,00 *euro*. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Noteikumi nodrošina izglītojamajiem, kuru dzīvesvieta deklarēta Jelgavas valstspilsētas pašvaldības administratīvajā teritorijā, iespēju apmeklēt mācību procesu vai interešu izglītības nodarbības brīvlaikā, kā arī piedalīties vasaras nodarbinātības programmās. |
| 5. Informācija par administratīvajām procedūrām | Noteikumu izpildi nodrošina Jelgavas valstspilsētas pašvaldības iestāde “Jelgavas izglītības pārvalde”, izglītības iestādes un sadarbības partneris SIA “Jelgavas autobusu parks” |
| 6. Informācija par konsultācijām ar privātpersonām | Noteikumu projekts apspriests ar izglītības iestāžu vadītājiem un sadarbības partneri SIA “Jelgavas autobusu parks”. |

Jelgavas valstspilsētas domes priekšsēdētājs A.Rāviņš